Izziņa par atzinumos sniegtajiem iebildumiem

|  |
| --- |
| **Likumprojekts “Grozījumi Kredītiestāžu likumā”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 20.janvārī; 2021.gada 1.februārī |
|  |  |
| Saskaņošanas dalībnieki | Tieslietu ministrija, Ekonomikas ministrija, Finanšu nozares asociācija. |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas 2021.gada 8.janvāra un 2021.gada 26.janvāra atzinumā izteiktie iebildumi. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta sēdes protokollēmuma projekts:3. Tieslietu ministrijai normatīvajos aktos noteiktajā kārtībā sagatavot un līdz 2021.gada 1.jūnijam iesniegt izskatīšanai Ministru kabinetā attiecīgus grozījumus normatīvajos aktos, ar kuriem tiktu noteikts, ka likvidēto (neatkarīgi no likvidācijas procesa uzsākšanas iemesla) juridisko personu manta, kas paliek pēc juridisku personu izbeigšanās, ir pielīdzināma bezmantinieku mantai atbilstoši Civillikuma 417.panta noteikumiem. | **TM** (08.01.2021.)1. MK protokollēmuma 3. punkts paredz Tieslietu ministrijai normatīvajos aktos noteiktajā kārtībā sagatavot un līdz 2021.gada 1.jūnijam iesniegt izskatīšanai Ministru kabinetā attiecīgus grozījumus normatīvajos aktos, ar kuriem tiktu noteikts, ka likvidēto (neatkarīgi no likvidācijas procesa uzsākšanas iemesla) juridisko personu manta, kas paliek pēc juridisku personu izbeigšanās, ir pielīdzināma bezmantinieku mantai atbilstoši Civillikuma 417.panta noteikumiem.Tāpat Projekta 2. pants paredz papildināt Kredītiestāžu likuma Pārejas noteikumus ar 98. punktu šādā redakcijā: *“98. Līdz dienai, kad stājas spēkā grozījumi likumos (ar kuriem likvidēto juridisko personu manta, kas paliek pēc juridisku personu izbeigšanās, tiks pielīdzināta bezmantinieku mantai atbilstoši Civillikuma 417.panta noteikumiem), šā likuma 63.panta pirmās daļas 23.punktā noteikto regulējumu piemēro tikai attiecībā uz informācijas sniegšanu par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam izslēgtas no komercreģistra."* Savukārt Projekta anotācijā ir norādīts, ka "nepieciešams izstrādāt grozījumus Civillikumā, ar kuriem tiktu noteikts, ka likvidēto juridisko personu manta, kas paliek pēc juridisku personu izbeigšanās, ir pielīdzināma bezmantinieku mantai atbilstoši Civillikuma 417.panta noteikumiem."Vēršam uzmanību tam, ka Tieslietu ministrijas ieskatā grozījumi Civillikumā nav nepieciešami, jo jau šobrīd Civillikuma 417. pants noteic, ka manta, kas paliek pēc juridisku personu izbeigšanās, pielīdzināma bezmantinieku mantai un piekrīt valstij. Turklāt minētā norma neliedz nedz datu apmaiņu, nedz valstij iegūt savā rīcībā finanšu līdzekļus, kas palikuši pēc juridisko personu izbeigšanās un piekrīt valstij. Turklāt Civillikuma 417. pants attiecas uz jebkuru juridisko personu (piemēram, biedrībām, nodibinājumiem, kooperatīvajām sabiedrībām), kā arī kopsakarā ar attiecīgām speciālo tiesību normām, piemēram, Komerclikuma 317. pantu, ir piemērojams arī attiecībā uz komersantiem. Līdz ar to šī norma ir interpretējama plaši, to attiecinot uz visa veida juridiskajām personām, kuras ir izbeigušās.Ievērojot minēto, lūdzam attiecīgi precizēt: 1) MK protokollēmumu, svītrojot tā 3. punktu; 2) precizējot Projektu; 3) precizējot Projekta anotāciju. Pretējā gadījumā lūdzam skaidrot, kādi grozījumi Civillikumā ir nepieciešami. | **Panākta vienošanās**Finanšu ministrija piedāvā pagarināt termiņu, līdz kuram ir paredzēts veikt attiecīgus grozījumus.Ir svītrota atsauce uz Civillikuma 417.pantu, kā arī saistībā ar nepieciešamajiem normatīvo aktu grozījumiem precizēta informācija anotācijas IV sadaļā.Ministru kabineta sēdes protokollēmuma 3.punktā dotais uzdevums ir nepieciešams, ņemot vērā, ka šobrīd, bez normatīvo aktu grozījumiem, valstij nav pamata pārņemt mantu, kas palika pēc juridisko personu izbeigšanās, ja tika veikts juridiskās personas likvidācijas vai maksātnespējas process. Tādējādi manta netiek laista civiltiesiskajā apgrozībā. Viens no iemesliem, kas kavē mantas pārņemšanu, ir Civillikumam 417.pantā paredzētais izņēmums, atbilstoši kuram, minētais pants netiek piemērots uz peļņas sabiedrībām. Uz minēto problēmu ir norādīts arī Tieslietu ministrijas un Zvērinātu notāru padomes 2017.gada pētījuma “Civillikuma Mantojuma tiesību daļas tiesiskā regulējuma problēmjautājumi un to modernizācijas nepieciešamība” H.3. nodaļā. | Ministru kabineta sēdes protokollēmuma projekts:3. Tieslietu ministrijai normatīvajos aktos noteiktajā kārtībā sagatavot un līdz 2021.gada 1.oktobrim iesniegt izskatīšanai Ministru kabinetā attiecīgus grozījumus normatīvajos aktos, ar kuriem tiktu noteikts, ka likvidēto (neatkarīgi no likvidācijas procesa uzsākšanas iemesla) juridisko personu manta, kas paliek pēc juridisku personu izbeigšanās, piekrīt valstij. |
| 2. | 3. Tieslietu ministrijai normatīvajos aktos noteiktajā kārtībā sagatavot un līdz 2021.gada 1.oktobrim iesniegt izskatīšanai Ministru kabinetā attiecīgus grozījumus normatīvajos aktos, ar kuriem tiktu noteikts, ka likvidēto (neatkarīgi no likvidācijas procesa uzsākšanas iemesla) juridisko personu manta, kas paliek pēc juridisku personu izbeigšanās, piekrīt valstij. | **TM** (26.01.2021.)1. Lūdzam svītrot Ministru kabineta protokollēmuma projekta 3. punktu, kas paredz Tieslietu ministrijai uzdevumu līdz 2021. gada 1. oktobrim iesniegt izskatīšanai Ministru kabinetā attiecīgus grozījumus normatīvajos aktos, ar kuriem tiktu noteikts, ka likvidēto (neatkarīgi no likvidācijas procesa uzsākšanas iemesla) juridisko personu manta, kas paliek pēc juridisku personu izbeigšanās, piekrīt valstij. Tieslietu ministrijas ieskatā, nav nepieciešams īpaši nostiprināt šādu uzdevumu un termiņu Tieslietu ministrijai, jo jau šobrīd Tieslietu ministrija izstrādā mantojuma tiesību reformu, kuras ietvaros ir izstrādāti nepieciešamie grozījumi normatīvajos aktos, kas tiks iesniegti Ministru kabinetā 2021. gada laikā. Minētās mantojuma tiesību reforma ietvaros, tiek pārskatīts bezīpašnieka lietas un bezmantinieka mantas civiltiesiskais regulējums, cita starpā arī tos aspektus, kas ir saistīts ar izbeigušos juridisko personu mantu. Līdz ar to attiecīgi normatīvo akta grozījumi tiks virzīti kopā tos īpaši neizdalot, lai novērstu normatīvo aktu plūdus. Kopsakarā ar minēto norādām, ka tādā veidā Tieslietu ministrija izpildīs Ministru kabineta 2019. gada 15. janvāra protokollēmuma Nr. 2 50.§ 2. punktu, kas pēc būtības sakrīt ar Finanšu ministrijas izstrādātā Protokollēmuma projekta 3. punktā minēto uzdevumu. Līdz ar to nav nepieciešams atkārtoti noteikt termiņu un uzdevumu, pie kura izpildes Tieslietu ministrija jau strādā un plāno attiecīgos normatīvo aktu grozījumus iesniegt Ministru kabinetā 2021. gada laikā.  Papildus vēršam uzmanību, ka nav nedz efektīvi, nedz lietderīgi radīt dažādus uzdevumus ar dažādiem termiņiem, kas pēc būtības ir saistīti ar viena konkrēta tiesību institūta dažādu aspektu pilnveidošanu (skatīt, piemēram, arī Ministru kabineta 2020. gada 10. decembra protokollēmuma Nr. 82 5.§ 3. punktu, kur termiņš ir noteikts 2020. gada 31. oktobris, un citus protokollēmumus). Tieslietu ministrijas ieskatā grozījumi tiesiskajā regulējumā būtu jāvirza vienkopus, neradot normatīvo aktu plūdus. Tādējādi, Tieslietu ministrija plāno veikt nepieciešamos grozījumus līdz šī gada 31. oktobrim. | **Ņemts vērā** | Minētais punkts no Ministru kabineta sēdes protokollēmuma svītrots. |
| 3. | MK sēdes protokollēmuma projekts:4. Tieslietu ministrijai sadarbībā ar Latvijas Republikas Uzņēmumu reģistru sagatavot un līdz 2021.gada 31.janvārim iesniegt Valsts ieņēmumu dienestam un Latvijas Finanšu nozares asociācijai kapitālsabiedrību, kas atbilstoši Komerclikuma 314.1 un 317.pantam izslēgtas no komercreģistra, sarakstu. | **TM** (08.01.2021.)2. MK protokollēmuma 4. punkts noteic Tieslietu ministrijai sadarbībā ar Latvijas Republikas Uzņēmumu reģistru (turpmāk – Reģistrs) sagatavot un līdz 2021. gada 31. janvārim iesniegt Valsts ieņēmumu dienestam un Latvijas Finanšu nozares asociācijai kapitālsabiedrību, kas atbilstoši Komerclikuma 314.1 un 317. pantam izslēgtas no komercreģistra, sarakstu. Vienlaikus MK protokollēmuma 5. punktā noteikta Valsts ieņēmumu dienesta rīcība, pamatojoties uz MK protokollēmuma 4. punktā minēto sarakstu, nodrošināt naudas līdzekļu pārskaitīšanu valsts budžetā līdz 2021. gada 31. decembrim. Kā arī Projekta anotācijas 2. lapā ir norādīts, ka informāciju par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam ir izslēgtas no komercreģistra līdz šā likuma 63.panta pirmās daļas 23.punkta spēkā stāšanas dienai, kredītiestāde sniedz Valsts ieņēmumu dienestam, pamatojoties uz Reģistra sniegto informāciju (uzņēmumu sarakstu).Tieslietu ministrija vērš uzmanību, ka atbilstoši likuma “Par Latvijas Republikas Uzņēmumu reģistru” (turpmāk – Reģistra likums) 4.10panta pirmajai daļai Reģistrs informāciju pēc valsts tiešās pārvaldes iestāžu un citu likumā noteikto valsts institūciju pieprasījuma no reģistriem sniedz bez maksas. Vienlaikus Reģistra likuma 4.10pantā ir noteikts informācijas apjoms, kuru Reģistram ir tiesības un pienākums sniegt bez maksas, kā arī 4.11pantā ir noteikts Reģistra tīmekļvietnē pieejamās informācijas apjoms. Savukārt Reģistra likuma 4.10panta septītā daļa noteic, ka par Reģistra vestajos reģistros esošās informācijas sagatavošanu, sniegšanu vai pieejamības nodrošināšanu, ja informāciju nesniedz atbilstoši šā panta piektajai daļai, pieprasītājs maksā normatīvajos aktos par Reģistra sniegtajiem maksas pakalpojumiem noteiktajā apmērā.Līdz ar to, lai privātpersona saņemtu MK protokollēmuma 4. punktā noteikto informāciju, tā var pieprasīt Reģistra pakalpojumu “datu atlase”, kas noteikts Ministru kabineta 2020. gada 7. janvāra noteikumos Nr. 23 “Latvijas Republikas Uzņēmumu reģistra informācijas izsniegšanas noteikumi un maksas pakalpojumu cenrādis” (turpmāk – Noteikumi Nr. 23) pielikuma 1.5. punktā un par kuru maksājama Noteikumu Nr. 23 1.5.1. vai 1.5.2. noteiktā maksa (atkarībā no datu atlases veikšanas laika patēriņa). Pieprasot minēto pakalpojumu, gan kredītiestāde, gan citas juridiskās personas, tostarp biedrības, var pieprasīt un par maksu saņemt attiecīgo informāciju par informācijas pieprasījumā norādīto laika posmu.Ņemot vērā minēto, Tieslietu ministrija vērš uzmanību, ka MK protokollēmuma 4. punktā norādītais, ciktāl tas paredz noteiktas Reģistra veiktas datu atlases un informācijas sniegšanu biedrībai “Latvijas Finanšu nozares asociācija” bez maksas, neatbilst Reģistra likuma un tam pakārtoto Ministru kabineta noteikumu regulējumam. Ņemot vērā, ka Noteikumos Nr. 23 noteiktos pakalpojumus ir tiesības pieprasīt un par maksu saņemt ikvienam, Tieslietu ministrijas ieskatā MK protokollēmuma 4. punktā ietvertā norāde uz biedrību “Latvijas Finanšu nozares asociācija” ir svītrojama.Vienlaikus, lai MK protokollēmuma 4. punktā noteikto sarakstu varētu sagatavot atbilstoši šā saraksta nepieciešamības mērķim, lūdzam papildināt MK protokollēmumu, tajā norādot, par kādā laika posmā no komercreģistra izslēgtajiem subjektiem informācija ir nododama.Papildus minētajam Tieslietu ministrija vērš uzmanību, ka Valsts ieņēmumu dienesta rīcībā jau šobrīd tiek nodota informācija, tostarp par izslēgtajiem subjektiem. Valsts ieņēmumu dienestam tiek nodrošināta pastāvīga datu apmaiņa ar Reģistru, pamatojoties uz 1998. gadā noslēgto vienošanos, tostarp nododot tam informāciju par izslēgtajiem subjektiem. Turklāt Valsts ieņēmumu dienestā būtu jābūt arī informācijai par Juridisko personu norēķinu kontiem kredītiestādēs, līdz ar to arī Valsts ieņēmumu dienesta rīcībā ir informācija par to, kurā kredītiestādē ir katras attiecīgās juridiskās personas norēķinu konti. | **Ņemts vērā**Svītrots Ministru kabineta sēdes protokollēmuma punkta teksts par Finanšu nozares asociācijas iesaisti.Noteikts periods, par kādu informācija ir sniedzama Valsts ieņēmumu dienestam. | MK sēdes protokollēmuma projekts:4. Tieslietu ministrijai sadarbībā ar Latvijas Republikas Uzņēmumu reģistru sagatavot un līdz 2021.gada 20.februārim iesniegt Valsts ieņēmumu dienestam visu kapitālsabiedrību, kuras atbilstoši Komerclikuma 314.1 un 317.pantam laika posmā no 2013.gada 1.janvāra līdz 2020.gada 31.decembrim izslēgtas no komercreģistra, sarakstu. |
| 4. | 98. Līdz dienai, kad stājas spēkā grozījumi likumos (ar kuriem likvidēto juridisko personu manta, kas paliek pēc juridisku personu izbeigšanās, tiks pielīdzināta bezmantinieku mantai atbilstoši Civillikuma 417.panta noteikumiem), šā likuma 63.panta pirmās daļas 23.punktā noteikto regulējumu piemēro tikai attiecībā uz informācijas sniegšanu par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam izslēgtas no komercreģistra. | **TM** (26.01.2021.)2. Atkārtoti norādām, ka jau šobrīd Civillikuma 417. pants noteic, ka manta, kas paliek pēc juridisku personu izbeigšanās, pielīdzināma bezmantinieku mantai un piekrīt valstij. Turklāt Civillikuma 417. pants attiecas uz jebkuru juridisko personu (piemēram, biedrībām, nodibinājumiem, kooperatīvajām sabiedrībām). Ņemot vērā minēto, ir nepieciešamas izmaiņas likumprojektā ietvertajā likuma pārejas noteikumu 98. punktā. Proti, minētā pārejas norma būtu attiecināma nevis tikai uz kapitālsabiedrībām, kuru darbība ir izbeigta vienkāršotās likvidācijas kārtības, bet arī uz visām citām juridiskajām personām, izņemot kapitālsabiedrības, kuras ir likvidētas parastā likvidācijas kārtībā vai maksātnespējas procesa ietvaros.     Papildus norādām, ka Tieslietu ministrija, izstrādājot izmaiņas normatīvajā regulējumā par mantu, kas paliek pēc juridisko personu izbeigšanās, izvērtē iespēju paredzēt, ka šāda manta būtu uzskatāma par bezīpašnieka lietu, attiecīgi pilnveidojot arī bezīpašnieka lietas regulējumu. Līdz ar to likumprojektā ietvertajā likuma pārejas noteikumu 98.punktā būtu ieteicams izvairīties no pārāk lielas konkretizācijas pakāpes par topošajām normatīvo aktu izmaiņām (pretējā gadījumā pastāv risks, ka šīs pārejas normas darbība praksē varētu tikt apdraudēta).     Ņemot vērā minēto, aicinām precizēt anotāciju un izteikt likumprojektā ietverto likuma pārejas noteikumu 98. punktu šādā redakcijā:    “98. Līdz dienai, kad stājas spēkā grozījumi likumos (ar kuriem tiek noteikts, ka manta, kas paliek pēc kapitālsabiedrības izbeigšanās, piekrīt valstij), šā likuma 63.panta pirmās daļas 23.punktā noteikto regulējumu piemēro tikai attiecībā uz informācijas sniegšanu par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam izslēgtas no komercreģistra, un citām juridiskajām personām.” | **Ņemts vērā** | Precizēta likumprojekta anotācija.Pārejas noteikumu 98.punkts izteikts šādā redakcijā:98. Līdz dienai, kad stājas spēkā grozījumi likumos (ar kuriem tiek noteikts, ka manta, kas paliek pēc kapitālsabiedrības izbeigšanās, piekrīt valstij), šā likuma 63.panta pirmās daļas 23.punktā noteikto regulējumu piemēro tikai attiecībā uz informācijas sniegšanu par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam izslēgtas no komercreģistra, un citām juridiskajām personām, kas nav kapitālsabiedrības un kuras ir izslēgtas no attiecīgā Uzņēmumu reģistra vestā reģistra. |
| 5. | Anotācija:Nepieciešams paredzēt grozījumus likumā “Par Latvijas Republikas Uzņēmumu reģistru”, jo nepieciešams noteikt, ka Uzņēmumu reģistra valsts notārs, paziņojot attiecīgajai juridiskajai personai lēmumu par likvidētās juridiskās personas izslēgšanu no reģistra, vienlaikus informē par to VID elektroniskā veidā (nosūtot datu kopu). | **TM** (08.01.2021.)3. Projekta anotācijas IV sadaļas 7. lapā ir norādīts, ka nepieciešams paredzēt grozījumus Reģistra likumā, jo ir nepieciešams noteikt, ka Reģistra valsts notārs, paziņojot attiecīgajai juridiskajai personai par likvidētās juridiskās personas izslēgšanu no reģistra, vienlaikus informē par to Valsts ieņēmumu dienestu elektroniskā veidā (nosūtot datu kopiju). Skatot Projekta anotāciju kopsakarā, saprotams, ka Reģistra informācija par izslēgtajiem tiesību subjektiem Valsts ieņēmumu dienestam būs nepieciešama par visiem tiesību subjektiem neatkarīgi no tiesību subjekta likvidācijas/izslēgšanas procedūras un izslēgšanai piemērotajām tiesību normām.Tieslietu ministrijas ieskatā nav saskatāms Projekta anotācijā norādītā regulējuma paredzamais mērķis.Tieslietu ministrija norāda, ka atbilstoši likuma “Par nodokļiem un nodevām” 15.1 panta astotajai daļai Reģistrs vienas darbdienas laikā sniedz informāciju Valsts ieņēmumu dienestam elektroniskā veidā par katru no jauna reģistrēto tiesību subjektu, kā arī ziņas par grozījumiem attiecīgajos reģistros, tostarp par tiesību subjektu izslēgšanu no reģistra, kā arī citas ziņas, kas nepieciešamas nodokļu administrācijas funkciju nodrošināšanai. Līdz ar to, kā jau augstāk norādīts, Valsts ieņēmumu dienestam tiek nodrošināta pastāvīga datu apmaiņa ar Reģistru, pamatojoties uz 1998. gadā noslēgto vienošanos, tostarp nododot tam informāciju par izslēgtajiem subjektiem. Līdz ar to Tieslietu ministrijas ieskatā minētie grozījumi Reģistra likumā nav nepieciešami un līdz ar to Projekta anotācijas IV sadaļas 7. lapas otrā rindkopa ir svītrojama.Ja tomēr Projekta anotācijā iekļautās informācijas mērķis ir skaidri un nepārprotami normatīvajā aktā noteikt, ka informācija Valsts ieņēmumu dienestam ir nododama tieši par tiesību subjekta izslēgšanu no reģistra, tad attiecīgi ir papildināms likuma “Par nodokļiem un nodevām” 15.1 panta astotajā daļā noteiktais regulējums, neveidojot Reģistra likumā jaunu normu par Reģistra informācijas nodošanu Valsts ieņēmumu dienestam par reģistrētajiem tiesību subjektiem.Papildus vēršam uzmanību, ka, ja, nosakot pienākumu Reģistram sniegt informāciju Valsts ieņēmumu dienestam par no reģistriem izslēgtajiem tiesību subjektiem, informācijā ir nepieciešams ietvert ziņas par likvidācijas/izslēgšanas kārtību, tas papildus ir norādāms Projekta anotācijā, lai Reģistrs savlaicīgi varētu ieplānot papildus nepieciešamos sistēmas pielāgojumu izstrādes darbus, jo šobrīd Reģistrs nereģistrē ziņas par to, vai un kāda likvidācijas/izslēgšanas procedūra piemērota izslēgtajam tiesību subjektam (vai subjekts izslēgts vienkāršotās vai parastās likvidācijas vai maksātnespējas procesa ceļā). | **Ņemts vērā**Svītrots teksts par nepieciešamību veikt grozījumus likumā “Par Latvijas Republikas Uzņēmumu reģistru”. | Papildināta anotācijas IV sadaļa ar šādu tekstu: “Lai nodrošinātu, savlaicīgu mantas, kas piekrīt valstij pēc juridisko personu izslēgšanas no komercreģistra, pārņemšanu, VID un Uzņēmumu reģistrs noslēgs starpresoru vienošanos, paredzot regulāru attiecīgās informācijas nodošanu VID.” |

|  |
| --- |
| Atbildīgā amatpersona |
|  | (paraksts\*) |
| Kristīne Voiniča |
| (par projektu atbildīgās amatpersonas vārds un uzvārds) |
| Nodokļu administrēšanas, grāmatvedības un revīzijas politikas departamentaNodokļu administrēšanas politikas nodaļas vadītāja vietnieks |
| (amats) |
| 67095567 |
| (tālruņa un faksa numurs) |
| kristine.voinica@fm.gov.lv |
| (e-pasta adrese) |